Ioan VII Palaiologos

Ymerawdwr Bysantaidd am bum mis yn 1390, o 14 Ebrill hyd 17 Medi, oedd Ioan VII Palaiologos (Groeg: Ἰωάννης Παλαιολόγος; 1370 – 22 Medi 1408). Roedd yn ŵyr i Ioan V Palaiologos, ymerawdwr o 1341 hyd 1391, ac yn fab i Andronikos IV Palaiologos a oedd wedi cipio'r orsedd yn 1376–1379, ac a barhaodd mewn brwydr chwerw gyda'i dad, Ioan V, hyd at ei farwolaeth yn 1385. Ar ôl marwolaeth Andronikos IV yn 1385, etifeddodd Ioan VII ei hawliadau. Gwrthryfelodd yn erbyn Ioan V a llwyddodd i gipio Caergystennin am gyfnod yn 1390. Er i Ioan V adennill ei orsedd yn fuan, dim ond am dri mis arall y teyrnasodd cyn ei farwolaeth. Olynydd Ioan V oedd Manuel II Palaiologos, ewythr i Ioan VII, na ildiodd erioed ei hawliad i fod yr ymerawdwr cyfreithlon.

Categori:Genedigaethau 1370
Categori:Marwolaethau 1408
Categori:Ymerodron Bysantaidd